बल्ज़ की लड़ाई
बैटल ऑफ बुलगे (जर्मन: आर्देन्नेन ऑफेन्सिव), जिसे अक्सर बल्ज़ की लड़ाई के रूप में जाना जाता है, द्वितीय विश्व युद्ध के पश्चिमी मोर्चे पर जर्मनी द्वारा प्रारम्भ किया गया एक आक्रामक आपरेशन था। यह आक्रमण बेल्जियम और लक्समबर्ग के बीच मौजूद आर्देनेस क्षेत्र में 16 दिसंबर, 1944 से 25 जनवरी, 1945 तक चला। जर्मनी का उद्देश्य मित्र राष्ट्रों विभाजित करना था और बेल्जियम के प्रमुख बन्दरगाह प्पर कब्जा करना था। जिससे की ब्रिटेन और अमेरिकी सेना को जर्मनी के पश्चिम सीमा मे घुसने से रोका जाये। (1) हिटलर इस बैटल को जीतना चाहता था, जिससे वह मित्रा राष्ट्रो को संधि के लिए माना सके। वास्तव मे दिसंबर 1944 के समय तक जर्मनी बहुत कमजोर हो चुका था और जर्मनी पर तीन तरफ से शत्रु सेनाए प्रवेश कर रही थी। जर्मनी के पश्चिम और दक्षिण से मित्रा राष्ट्र जर्मनी मे प्रवेश कर रही थी तो जर्मनी के पूर्व में सोवियत के बहुत बड़ी सेना जर्मनी में दाखिल होने जा रही थी। हिटलर एक समय में इन सभी मोर्चो मे नहीं लड़ सकता था। इसलिए उसने पश्चिम मोर्चे पर लड़ने पर ज्यादा ध्यान दिया क्योंकि इस मोर्चे मे उसे जीत की उम्मीद थी। इसलिए उसने निर्णय ल्लिया की वह पश्चिम मोर्चे पर लड़ेगा और बेल्जियम के बन्दरगाह को कब्जा करने के बाद ब्रिटिश और अमेरिकी राष्ट्र को संधि के लिए मजबूर कर देगा।